Μεταγεννητικό στρες και έκθεση σε εμπλουτισμένο περιβάλλον: οι επιπτώσεις της αλληλεπίδρασής τους στην έκφραση δεικτών νευρωτικής ευπλαστότητας στον εγκέφαλο ενήλικων επίμυων
Creators: name: Αστυρακάκη, Μελίνα-Ερμιόνη Κωνσταντίνου
Publisher: name: Aristotle University of Thessaloniki
Year: 2016
Subjects: Νευροτροφικοί παράγοντες
Πρώιμο στρες
Μεταγενητικός χειρισμός
Neurotrophic factors
Early life stress
Postnatal manipulation

description: Οι πρώιμες στρεσογόνες εμπειρίες συνδέονται άμεσα με μη φυσιολογική εγκεφαλική ωρίμανση, ανάπτυξη, συμπεριφορά, νευροενδοκρινική λειτουργία καθώς και με δομικές και νευροχημικές αλλαγές στη διάρκεια της ενήλικης ζωής. Αντίθετα, η έκθεση σε περιβάλλοντα πλούσια σε ερεθίσματα επιδρά θετικά, ενισχύοντας τη νευρωνική ευπλαστότητα και επηρεάζοντας θετικά ποικίλες εκφάνσεις της συμπεριφοράς. Σκοπός της παρούσας μελέτης είναι η διερεύνηση της επίδρασης του μεταγεννητικού στρες, του εμπλουτισμένου περιβάλλοντος και της αλληλεπίδρασής τους στην έκφραση συγκεκριμένων νευροανατομικών δεικτών στις περιοχές του ιππόκαμπου και της αμυγδαλής, του εγκεφάλου αρσενικών ενήλικων επίμυων. Για το σκοπό αυτό, επίμυες της φυλής Wistar υποβλήθηκαν σε 3ωρο μητρικό αποχωρισμό (ΜΑ) από την 1η έως την 21η μεταγεννητική ημέρα, ενώ μια άλλη ομάδα επίμυων παρέμεινε με τη μητέρα τους (ΠΜ). Την 23η μεταγεννητική ημέρα, οι μισοί περίπου επίμυες, από τις δύο παραπάνω ομάδες (ΜΑ, ΠΜ), τοποθετήθηκαν σε κλωβούς εμπλουτισμένου περιβάλλοντος (ΕΕ) για 6 εβδομάδες, σε αντίθεση με τους άλλους μισούς που παρέμειναν σε τυπικούς κλωβούς (ΤΚ). Προκειμένου να διερευνηθούν οι επιπτώσεις των μεταγεννητικών χειρισμών (ΜΑ, ΕΕ) στην έκφραση συγκεκριμένων δεικτών νευρωνικής ευπλαστότητας αλλά και να εξεταστεί το κατά πόσο η έκθεση σε εμπλουτισμένο περιβάλλον μπορεί να δράσει νευροπροστατευτικά, διενεργήθηκε ιστολογική εξέταση σε δύο εγκεφαλικές δομές, τον ιππόκαμπο και την αμυγδαλή. Συγκεκριμένα, εκτιμήθηκε με τη μέθοδο του ανοσοφθορισμού, η έκφραση του BDNF, της συναπτοφυσίνης, της GAP43 και της MAP2, στον ιππόκαμπο (CA1, CA2, CA3 και οδοντωτή έλικα) και στην αμυγδαλή. Τα αποτελέσματα έδειξαν ότι ο μητρικός αποχωρισμός προκάλεσε σημαντικές μειώσεις στα επίπεδα έκφρασης του δείκτη ΜΑΡ-2 στην αμυγδαλή, του παράγοντα BDNF στην περιοχή CA3 του ιπποκάμπου, της συναπτοφυσίνης στις περιοχές CA1, CA3 και οδοντωτή έλικα του ιπποκάμπου, καθώς και του δείκτη GAP-43 σε μία υποπεριοχή της αμυγδαλής. Τέλος, είναι αξιοσημείωτο ότι, δεν παρατηρήθηκε μειωμένη έκφραση στους παραπάνω δείκτες στην ομάδα των επίμυων που εκτέθηκαν σε περιβάλλον πλούσιο σε ερεθίσματα μετά τον μητρικό αποχωρισμό.
description: Early life stress is strongly associated with abnormal brain maturation, delayed development, and impairments in behavior and neuroendocrinal function as well as with structural and neurochemical alterations during adulthood. On the contrary, exposure to environments that are rich in stimuli is effective, reinforcing the neuronal plasticity and behaviour. The purpose of this study is to investigate the effect of early stress, enriched environment and their interaction on the expression of specific neuroanatomical markers in the hippocampus and amygdala during adulthood. For this purpose, Wistar neonatal rats were subjected to a 3-hour maternal separation (MS) protocol from the first postnatal day to day 21, while another group of rats remained with their mother (NMS). At the 23rd postnatal day, about half the rats of the above two groups (MS, NMS) were placed in cages of enriched environment (EE) for six weeks, in contrast to the other half that remained in standard cages (SC). To investigate the effects of postnatal manipulations (MS, EE) in the expression of specific markers of neuronal plasticity and to examine whether exposure to an enriched environment has a neuroprotective role, a histological examination was conducted in two brain structures, the hippocampus and the amygdala. More specifically, it was estimated by the immunofluorescence method, the expression of BDNF, synaptophysin, GAP43 and MAP2, in the hippocampus (CA1, CA2, CA3 and dentate gyrus), and amygdala. The results showed that the maternal separation caused significant decreases in the expression of MAP-2 in the amygdala, of BDNF in the CA3 region, of synaptophysin in areas CA1, CA3 and dentate gyrus and of GAP-43 at one subregion of the amygdala. Finally, it is noteworthy that the expression of these marker was not decreased in the group of rats that were exposed to the enriched environment after maternal separation.